MESTO SPIŠSKÁ NOVÁ VES
Radničné námestie č. 7                                       052 70 Spišská Nová Ves
___________________________________________________________________

	Zápisnica

napísaná dňa 10. septembra  2009 na 11. mimoriadnom zasadnutí 
Mestského  zastupiteľstva v Spišskej Novej Vsi, 
konanom vo veľkej zasadačke Mestského úradu v Spišskej Novej Vsi

	PhDr. Ján Volný, PhD., primátor mesta, otvoril 11. mimoriadne zasadnutie mestského zastupiteľstva, na ktorom privítal poslancov MsZ, pracovníkov MsÚ, ako aj ostatných prítomných. Ospravedlnil neúčasť poslankyň Ing. Bc. Janky Brziakovej a  Ing. Jany Kvašňákovej.

PhDr. Volný, PhD., konštatoval, že na začiatku zasadnutia MsZ bolo prítomných 18 poslancov, MsZ bolo uznášaniaschopné.
	
	Prítomní: podľa prezenčnej listiny:     30			
	 	    z toho poslanci MsZ:          18		
                            ostatní prítomní:	            12	

Začiatok rokovania mestského zastupiteľstva:            8.30 h
Ukončenie rokovania mestského zastupiteľstva:         9.25 h

K bodu 2

	Zápisnica a uznesenia z ostatného zasadnutia mestského zastupiteľstva boli overené bez pripomienok.

K bodu 3

	Za overovateľov zápisnice a prijatých uznesení PhDr. Ján Volný, PhD., navrhol Ing. Pavla Bečarika a RNDr. Ladislava Ruttkaya, do návrhovej komisie Ing. Ondreja Majerníka, MUDr. Jána Mokriša a Jozefa Paru.

Hlasovanie za overovateľov a návrhovú komisiu:
za:		17		  
proti:		0
zdržali sa:	1
nehlasovali:	0

K bodu 4

Návrh na schválenie programu rokovania.

PhDr. Volný, PhD.:
- informoval o programe zasadnutia MsZ,
- pýtal sa, či má niekto doplňujúce návrhy do programu.
Bez pripomienok.
- dal hlasovať za predložený program.

Hlasovanie:
za:		18		  
proti:		0
zdržali sa:	0
nehlasovali:	0
Program bol schválený.

P r o g r a m:
1. Otvorenie
2. Informácia o overení zápisnice a uznesení z ostatného zasadnutia
3. Určenie overovateľov zápisnice a návrhovej komisie
4. Návrh na schválenie programu rokovania
5. Schválenie projektu „Rekonštrukcia a obnova zariadení sociálnej starostlivosti v Spišskej  Novej Vsi – DD a ZOS a jeho spolufinancovanie“
6. Vysporiadanie vlastníctva nehnuteľností
7. Záver

K bodu 5

Schválenie projektu „Rekonštrukcia a obnova zariadení sociálnej starostlivosti v Spišskej  Novej Vsi – DD a ZOS a jeho spolufinancovanie“
Predložil: Ing. Marián Kellner, prednosta MsÚ

PhDr. Volný, PhD.:
- požiadal Ing. Záborskú o uvedenie materiálu.
Ing. Záborská:
- podala podrobnú informáciu o obsahu materiálu k bodu 5.
PhDr. Volný, PhD.:
- otvoril diskusiu.
RSDr. Beňa:
- informoval sa, prečo v rámci projektu sa uvažuje s navýšením len  o 2 lôžka v ZOS, nakoľko potreba je oveľa väčšia a zámer prebudovať bývalé gyn.-pôrodnicke oddelenie bol zrušený,
- pýtal sa,  či dôvodom je statika budovy alebo sú iné kritéria, aké boli spomínané v úvode,
- je nutné vybudovať aspoň 10 nových lôžok, aby boli uspokojené potreby občanov mesta.
Ing. Záborská:
- požiadala o vyjadrenie Ing. arch. Štubňu, nakoľko dokumentácia je staršieho dáta.
Ing. arch. Štubňa:
- stavba  je z roku 1957, kedy objekt slúžil ako detské jasle,
- v súčasnosti  tam môže byť dobudované iba 1 podlažie, nedá sa viac navýšiť zo statických dôvodov.

Ing. Záborská:
- po prijatí nového zákona o sociálnych službách sa prehodnocovali potreby lôžok v jednotlivých sociálnych zariadeniach,
- čo sa týka počtu lôžok, mesto Spišská Nová Ves je t. č. v stanovených limitoch,
- v ZOS sa skvalitňujú podmienky bývania znížením počtu klientov na jednu izbu,
- rekonštrukcia ZOS je zameraná na denný stacionár, kde vznikne ďalších 15 nových miest, rozšírenie jedálne, kuchyne a tiež tam vzniknú ďalšie služby – knižnica, zimná záhrada, rehabilitačné centrum a iné.
RSDr. Beňa:
- je to otázka projektanta, mohlo sa ísť do priestoru.
Ing. Záborská:
- vychádzame zo súčasného stavu – počtu klientov, nie budúceho,
- zadanie spracovania projektu bolo staršieho dáta, dnes reagujeme na podmienky výzvy.
RSDr. Beňa:
- v Domove dôchodcpv existuje oddelenie ležiacich, ktoré by sa mohlo presťahovať do ZOS a tým by sa uvoľnili lôžka v Domove dôchodcov.
PhDr. Semeš, PhD.:
- chyba sa stala pred rokmi, keď mesto darovalo materskú škôlku na Gaštanovei ulici pre SKCH, 
- informoval o rokovaní so SKCH  o uvoľnení časti budovy, ktorú nevyužívajú a ktorá by mohla slúžiť na uvedený účel, keďže sa nachádza blízko Domova dôchodcov,
- rozšírením ZOS sa zaoberáme už vyše 2 rokov,
- dôležitým faktom je, že tam bude denný stacionár,
- zámer považuje za dobrý, požiadal poslancov o podporu projektu.
PhDr. Volný, PhD.:
- reagujeme na konkrétnu výzvu, preto sa musíme prispôsobiť konkrétnym podmienkam,
- upozornil, že sociálne služby mesto poskytuje nielen občanom mesta, ale pre široký región,
- projekt gyn.-pôrodnického oddelenia nebol realizovateľný z finančných dôvodov.
Ing. Čurný:
- podporil návrh RSDr. Beňu,
- navrhol, aby pred schválením v MsZ príslušné projekty preddiskutovali odborné komisie, aby sa predišlo zbytočnej diskusii,
- čo sa týka zmluvy so SKCH, každá zmluva sa dá vypovedať, ak sa nedodržiavajú podmienky zmluvy.
Ing. Záborská:
- pripomenula, že sa vychádza  zo schváleného Akčného plánu rozvoja mesta na rok 2009, ktorý bol schválený v MsR a následne v MsZ,
- projekty sa pripravujú tak, ako sú plánované v Akčnom pláne, 
- predložený projekt je potrebné predložiť do 18. 9. 2009,
- výzva umožňuje uchádzať sa o prostriedky do výšky 3,3 mil. EUR, my  žiadame 2,8 mil. EUR.
PhDr. Semeš, PhD.:
- súhlasil s návrhom RSDr. Beňu,  čo sa týka zvýšenia kapacity v Domove dôchodcov,
- znova požiadal  poslancov o podporu predloženého projektu.
PhDr. Volný, PhD.:
- uviedol, že nielen zmluva so SKCH, ale  aj mnoho ďalších zmlúv v minulosti bolo nevýhodných pre mesto,
- informoval o návšteve Špeciálnej školy Sv. M. Kolbeho – v súčasnosti nevyužívajú celý objekt, 
- časť objektu je už zrekonštruovaná, v rámci svojich možností pripravujú ďalšiu časť rekonštrukcie,  
- v súčasnosti nie je možné už do toho vstúpiť,
- ospravedlnil sa z neúčasti na ďalšom rokovaní MsZ z dôvodu rokovania v PVS, a. s., Poprad, 
- rokovanie MsZ ďalej viedol PhDr. Semeš, PhD., zástupca primátora mesta.
Ing. Pastiran:
- upozornil na schválenú Koncepciu sociálnych služieb v júni 2008, kde boli odsúhlasené akcie: rekonštrukcia ZOS, rekonštrukcia DD a rekonštrukcia objektu býv. pôrodnice, 
- uvedenou problematikou sa zaoberali na sociálno-zdravotnej komisii.

PhDr. Semeš, PhD.:
- požiadal predsedu návrhovej komisie, aby prečítal návrh uznesenia.
Ing. Majerník:
- prečítal návrh uznesenia č. 577 k bodu 5.
Hlasovanie:
za:		18
proti:		0
zdržali sa:	0
nehlasovali:	0

Mestské zastupiteľstvo prijalo uznesenie č. 577.

K bodu 6

Vysporiadanie vlastníctva nehnuteľností
Predložil: Ing. Marián Kellner, prednosta MsÚ

PhDr. Semeš, PhD.:
- požiadal Ing. Kellnera o uvedenie materiálu.
Ing. Kellner:
- podal stručnú informáciu o obsahu materiálu k bodu  6/1.
PhDr. Semeš, PhD.:
- otvoril diskusiu.
Ing. Čurný:
- informoval sa, koľko záujemcov sa zúčastnilo dražby.
Ing. Kellner:
- i keď sa o záujemcoch o dražbu vyskytovali otázky, nakoniec sa  dražby zúčastnilo iba mesto SNV, možno aj preto, že do dražby sme sa prihlasovali na poslednú možnú chvíľu 
Ing. Čurný:
- pýtal sa, prečo sme šli do dražby, ak nebol záujem,
- poukázal na vysokú cenu, pričom mesto zápasí s nedostatkom finančných zdrojov a tiež vytvára tlak na ceny iných nehnuteľností pod cestami,
- pýtal sa, čo hrozí mestu, ak MsZ neschváli kúpu za túto cenu.
Ing. Kellner:
- uviedol, že nie je žiadna záruka, že v druhom kole by sa neprihlásilo viac záujemcov  a tí by mohli cenu ešte navýšiť,
- upozornil, že kupujeme pozemok aj s komunikáciou.
Ing. Čurný:
- poukázal na ostatné mimoriadne rokovanie MsZ, ktoré v rámci prerokovania tejto problematiky  bolo vyhlásené za neverejné a tým boli porušené právne normy,
- citoval z rokovacieho poriadku MsZ, z ktorého vyplýva, že ak sa jedná o nadobudnutie majetku do vlastníctva mesta, rokovanie MsZ musí byť verejné.
RSDr. Beňa:
- dal návrh na stiahnutie bodu z rokovania,
- na MsR a následne na riadnom rokovaní MsZ sa bude prerokovávať úprava rozpočtu, kde budú dosť veľké „škrty“.
Ing. Kellner:
- pripomenul, že aj keď sa to neschváli, zvyšok ceny sa musí doplatiť, v hre je 800 tis. Sk.

PhDr. Semeš, PhD.:
- aj napriek tomu, že rokovanie MsZ bolo vyhlásené ako neverejné, miestnosť nikto neopustil, 
- v minulosti sme rokovali s firmou Ganát, s. r. o., aby sme cestu získali,
- firma sa nám vyhrážala, že cestu uzavrie a postaví tam SBS-ku,
- požiadal poslancov o podporu, bolo to myslené v dobrom.
Ing. Čurný:
- vytkol primátorovi, že vyhlásil rokovanie MsZ za neverejné, čím porušil rokovací poriadok.
PhDr. Semeš, PhD.:
- požiadal predsedu návrhovej komisie, aby sa hlasovalo o návrhu RSDr. Beňu.
Ing. Majerník:
- prečítal návrh RSDr. Beňu – stiahnuť bod z rokovania.
Hlasovanie:
za:		3
proti:		9
zdržali sa:	6
nehlasovali:	0
Návrh neprešiel.

Ing. Majerník:
- prečítal návrh uznesenia č. 578 k bodu 6/1.
Hlasovanie:
za:		13
proti:		2
zdržali sa:	3
nehlasovali:	0

Mestské zastupiteľstvo prijalo uznesenie č. 578.

Ing. Kellner:
- podal stručnú informáciu o obsahu materiálu k bodu 6/2.
PhDr. Semeš, PhD.:
- otvoril diskusiu.
Bez pripomienok.
PhDr. Semeš, PhD.:
- požiadal predsedu návrhovej komisie, aby prečítal návrh uznesenia.
Ing. Majerník:
- prečítal návrh uznesenia č. 579 k bodu 6/2.
Hlasovanie:
za:		18
proti:		0
zdržali sa:	0
nehlasovali:	0

Mestské zastupiteľstvo prijalo uznesenie č. 579.

K bodu 7

PhDr. Miroslav Semeš, PhD., zástupca primátora mesta,  poďakoval  prítomným za účasť 
a ukončil mimoriadne zasadnutie mestského zastupiteľstva. 

             PhDr. Ján Volný, PhD.		  		      Ing. Marián Kellner
                  primátor mesta   			         	  	         prednosta MsÚ

Mestské zastupiteľstvo v Spišskej Novej Vsi prijalo uznesenia č. 577 a 579.

Overovatelia zápisnice a prijatých uznesení:

Overovatelia zápisnice a prijatých uznesení:

Ing. Pavol Bečarik				.............................................

RNDr. Ladislav Ruttkay			.............................................

Za správnosť: 	Ing. Andrea Jančíková	.............................................

Zapísala: 	Mária Husová		            .............................................